Subrip - Διορθώσεις ΕΡΓΑΣΤΗΡΙ ΥΠΟΤΙΤΛΩΝ
Συγχρονισμός "nikolasven"
"Έχετε έξι μήνες ζωής", μου είπε ο γιατρός όταν κατάχτηκα στο στρατό.
Χρόνια αργότερα τον έψαξα, για να δει ότι ήμουν ζωντανός.
Είχε πεθάνει.
Πάντα έτσι γινόταν. Προέβλεπαν το τέλος μου κι εγώ ζούσα.
Πέθαιναν εκείνοι.
Απ' την άλλη, υποφέρω από πονοκεφάλους μια ζωή.
Τώρα χρησιμοποιώ μια κινεζική μέθοδο. Έχω δοκιμάσει τα πάντα.
Το φάρμακο Οptalidon μου είχε δώσει ελπίδες.
Είχα στείλει ένα μπουκάλι στον δημοσιογράφο Μίνο Πεκορέλι.
Κι εκείνος πέθανε.
ΡΟΜΠΕΡΤΟ ΚΑΛΒΙ, ΤΡΑΠΕΖΙΤΗΣ 17 ΙΟΥΝΙΟΥ 1982
ΜΙΚΕΛΕ ΣΙΝΤΟΝΑ, ΤΡΑΠΕΖΙΤΗΣ 22 ΜΑΡΤΙΟΥ 1986
ΜΙΝΟ ΠΕΚΟΡΕΛΙ, ΔΗΜΟΣΙΟΓΡΑΦΟΣ 20 ΜΑΡΤΙΟΥ 1979
ΚΑΡΛΟ ΑΛΜΠΕΡΤΟ ΝΤΑΛΑ ΚΙΕΣΑ, ΑΣΤΥΝΟΜΟΣ, 3 ΣΕΠΤΕΜΒΡΙΟΥ 1982
ΤΖΟΡΤΖΙΟ ΑΜΠΡΟΣΟΛΙ, ΤΡΑΠΕΖΑ "ΡRΙVΑΤΑ ΙΤΑLΙΑΝΑ", 12/7/1979
ΑΛ. ΜΟΡΟ, ΠΡΟΕΔΡΟΣ ΧΡΙΣΤΙΑΝΟ- ΔΗΜΟΚΡΑΤΩΝ, 9 ΜΑΙΟΥ 1978
ΤΖΙΟΒΑΝΙ ΦΑΛΚΟΝΕ, ΔΙΚΑΣΤΗΣ, 23 ΜΑΙΟΥ 1992
ΡΩΜΗ, ΑΡΧΕΣ ΔΕΚΑΕΤΙΑΣ '90
ΟΙ ΔΟΛΟΦΟΝΙΕΣ ΕΙΝΑΙ ΕΡΓΑ ΤΟΥ ΚΡΑΞΙ ΚΑΙ ΤΟΥ ΑΝΤΡΕΟΤΙ
- Τι ώρα ξύπνησες, Τζούλιο; - Στις 4.30.
- Ο Λα Πίρα ξυπνούσε στις 3.30. - Ήταν άγιος. Εγώ, αμαρτωλός.
- Πόσες φορές, Τζούλιο; - Από σήμερα, επτά.
Επτά φορές πρωθυπουργός, 25 φορές υπουργός.
Ποτέ δεν είχα τόσο ένδοξο ενορίτη.
Όλοι είμαστε ένδοξοι στα μάτια του Θεού.
Ο Μοντανέλι έλεγε...
"Ο Ντε Γκάσπαρι κι ο Αντρεότι πήγαιναν μαζί εκκλησία.
Όλοι νόμιζαν ότι έκαναν το ίδιο πράγμα, αλλά δεν ήταν έτσι.
Ο Ντε Γκάσπαρι μιλούσε στον Θεό, ο Αντρεότι στον ιερέα. "
Οι ιερείς ψηφίζουν... Ο Θεός όχι.
Μάριο, θέλω να εξομολογηθώ.
Φυσικά, Τζούλιο.
- Πρόεδρε, μην καμπουριάζετε. - Είμαι άνετα έτσι.
Πρόεδρε, έρχεται καταιγίδα.
ΕΚΠΡΟΣΩΠΟΙ ΤΥΠΟΥ ΤΟΥ ΠΑΟΛΟ ΤΣΙΡΙΝΟ ΠΟΜΙΤΣΙΝΟ
ΥΠΟΥΡΓΟΣ ΟΙΚΟΝΟΜΙΚΩΝ, ΓΝΩΣΤΟΣ ΩΣ "Ο ΥΠΟΥΡΓΟΣ"
ΦΡΑΝΚΟ ΕΒΑΝΤΖΕΛΙΣΤΙ, ΔΕΞΙ ΧΕΡΙ ΤΟΥ ΑΝΤΡΕΟΤΙ, "ΤΟ ΛΕΜΟΝΙ"
Εμπρός...
ΤΖΟΥ ΖΕΠΕ ΤΣΙΑΡ ΑΠΙΚΟ, ΕΠΙΧΕΙΡΗΜΑΤΙΑΣ, "ΤΣΙΑΡ Α"
ΒΙΤ. ΣΜΠΑΡΝΤΕΛΑ, ΒΟΥΛΕΥΤΗΣ ΧΡΙΣΤ/ΚΡΑΤΗΣ, "ΚΑΡΧΑΡΙΑΣ"
ΚΑΡΔΙΝΑΛΙΟΣ ΦΙΟΡ. ΑΝΤΖΕΛΙΝΙ, ΓΝΩΣΤΟΣ ΩΣ "Η ΥΓΕΙΟΤΗΣ ΤΟΥ"
Η ΟΜΑΔΑ ΑΝΤΡΕΟΤΙ ΤΩΝ ΧΡΙΣΤΙΑΝΟΔΗΜΟΚΡΑΤΩΝ
Φιορέντσο, κάθισε στον θρόνο.
Ο Πάπας καλά;
Χτες στην ΤV μιλούσαν για προβλήματα ιερέων.
Ανέφερα τον Πίο ΧΙ, που όταν άκουγε για μπλέξιμο ιερέα...
...πάντα έλεγε τις ίδιες λέξεις.
"Πώς λένε την κυρία;"
- Καλά είναι ο μικρός! - Ευχαριστώ που με είπες μικρό.
Η συνήθης δημοσιογράφος πάτησε πάλι το ίδιο κουμπί.
Η ομάδα μου. Σύμφωνα μ' αυτήν, κάνω κακές παρέες.
Τι απάντησες;
Ποτέ δεν είμαστε αρκετά προσεκτικοί με τις παρέες μας.
Ο Ιησούς είχε τον Ιούδα ανάμεσα στους μαθητές Του.
- Τι σε απασχολεί, Σάλβο; - Τίποτα.
Η Ρώμη είναι όμορφη... Και τόσο ήρεμη...
Θα ήθελα να μείνει το Τedax στη λίστα των φαρμάκων.
Ανακουφίζει πολλούς.
Τζούλιο, το Τedax είναι πρόβλημα...
Πες μου για το αγαπημένο μου πόνυ.
Ο Κράξι φώναζε, "καλύτερα να μου κόψουν τ' αρχίδια...
...απ' το να γίνει πρόεδρος της τράπεζας ο Μάτσα!"
- Ποιος πήρε τη δουλειά; - Ο Μάτσα.
Ζητήσατε την έγκριση του Κράξι;
Ανακουφίζει πολλούς.
Τζούλιο, θέλω να σου μιλήσω ιδιαιτέρως.
Κι ο Βιτόριο έχει ιδέες...
...που όχι μόνο διαφέρουν απ' τις δικές μας, είναι υπερβολικές.
Η ιδέα μου είναι...
...να κανονίσουμε μ' έναν πιο διαδεδομένο τρόπο...
Παιδιά, ας μη μαλώνουμε.
Σήμερα γεννιέται η έβδομη κυβέρνηση Αντρεότι.
- Είναι μέρα γιορτής. - Ας μη μαλώνουμε.
ΣΑΛΒΟ ΛΙΜΑ, ΧΡΙΣΤΙΑΝ/ΚΡΑΤΗΣ ΒΟΥΛΕΥΤΗΣ, "Η ΕΞΟΧΟΤΗΣ ΤΟΥ"
Είναι μέρα γιορτής σήμερα.
Καλημέρα, Πρόεδρε. Ξέρετε τον δρόμο;
Μου είναι ελαφρώς οικείος, ευχαριστώ.
Κύριοι, ο Πρόεδρος της Δημοκρατίας, Φραντσέσκο Κοσίγκα.
Η ΕΒΔΟΜΗ ΚΥΒΕΡΝΗΣΗ ΑΝΤΡΕΟΤΙ
Πλην των Καρχηδονιακών Πολέμων...
...έχω κατηγορηθεί για ό,τι έχει συμβεί στην Ιταλία.
Με έχουν τιμήσει με αρκετά παρατσούκλια.
Ο Θεϊκός Τζούλιο, το Πρώτο Γράμμα της Αλφαβήτου...
...ο Καμπούρης, η Αλεπού, Μολώχ...
...Σαλαμάνδρα, ο Μαύρος Πάπας, Αιωνιότητα...
...Άνθρωπος του Σκότους, Βεελζεβούλ.
Αλλά ποτέ δεν έκανα αγωγές, για έναν απλό λόγο.
Έχω αίσθηση του χιούμορ.
Έχω και κάτι άλλο.
Ένα τεράστιο αρχείο, αντί για φαντασία.
Όποτε το αναφέρω, αυτοί που πρέπει να σκάσουν, σκάνε.
- Μπορείτε να περάσετε. - Περιμένετε!
- Τι συμβαίνει; - Λένε ότι είναι επικίνδυνος.
Ο Αντρεότι δεν είναι επικίνδυνος. Είναι παράτολμος.
Είναι διαφορετικό.
Υπάρχει κάτι που πρέπει να ξέρω γι' αυτόν;
Τα χέρια του. Παρατηρείστε τα χέρια του.
Αν κουνάει τους αντίχειρες, λέτε έξυπνα πράγματα.
Αν παίζει με το δαχτυλίδι, διαφωνεί με ό,τι λέτε.
Αν χτυπάει τα ακροδάχτυλά του...
...σημαίνει ότι θα σας διώξει σε πέντε λεπτά.
Κι όταν διαστέλλονται τα μάτια του; Τι σημαίνει αυτό;
Δεν ξέρω. Κανείς δεν ξέρει. Καλή τύχη.
Τζούλιο, είναι μεσάνυχτα. Πρέπει να φύγουμε.
- Μην ξεχνάς ότι αύριο φεύγεις. - Ναι, Λίβια.
Ευχαριστώ που ήρθες, Αντρεότι.
ΜΟΣΧΑ, ΚΡΕΜΛΙΝΟ
Είμαι ο Πρωθυπουργός.
Εγώ είμαι πιο σημαντική, είμαι η γυναίκα του.
Πήγες για χαρτιά;
Φόρεσα το παλτό που σου χάρισε ο Σαντάμ Χουσεΐν.
Η Μαρίσα με ρώτησε από πού το πήρα!
Δίστασα να της πω, για να μη φανεί ότι καυχιέμαι.
- Πώς είναι ο Γκορμπατσόφ; - Είναι κρατικό μυστικό.
- Είναι άσχημο το σημάδι του; - Δε μ' ενοχλεί.
- Θα κοιμηθείς τώρα; - Θα πάω σε κοζάκικους χορούς.
Πες "trimarri"...
Πες "vrigliari"...
Φτάνει τώρα. Καληνύχτα, Τζούλιο.
Τι θα θυμούνται από εσάς, εξοχότατε Αντρεότι;
Δε σκοπεύω να σκαλίσω τη βαρετή σας καριέρα...
...αυτό δεν είναι έγκλημα.
Τι θα θυμούνται από εσάς;
Ένας ψυχρός οργανωτής, ανέκφραστος, χωρίς ενδοιασμούς.
Χωρίς ανθρώπινη συμπόνια.
Τι θα θυμούνται από εσάς;
Υστερόγραφο...
Ο Πάπας έκανε πολύ λίγα...
Ίσως νιώσει ενοχές.
ΑΛΝΤΟ ΜΟΡΟ, 1978
Η κυβερνητική αδράνεια κάνει ζημιά στην καμπάνια σας.
Η κυβέρνηση θα πέσει, αλλά δεν πρέπει να γίνει έτσι.
Καλύτερα να μπλοφάρουμε, παρά να το καταπιούμε.
Πολιτικά είστε αφελής.
Η αφέλεια κι η ευφυΐα πάνε πάντα μαζί.
- Με λες μαλάκα; - Φυσικά όχι.
Είσαι θυμωμένος γιατί δε σε υπερασπίστηκα στον Κοσίγκα.
Πέρασαν αυτά.
Δε μπορούσα να εναντιωθώ στον Κοσίγκα. Μαλώνουμε μήνες.
Προσπαθώ να δω τα πράγματα από πολιτική σκοπιά.
Πάντα μιλάς για πολιτικές στρατηγικές.
Έχω τρομερή ημικρανία σήμερα.
Πάντα έχετε ημικρανίες.
Θύμησε στον Φιορέντσο για το Τedax. Να μείνει στη λίστα.
Καλημέρα, κυρία... Καλά είμαι, ευχαριστώ. Εσείς;
Είναι μύθος. Δεν είμαι καλός στις συστάσεις.
Μισώ τα ψέματα και δεν τα λέω.
Ποτέ δεν πίστεψα ότι οι άνθρωποι χωρίζονται σε δυο κατηγορίες.
Άγγελοι και δαίμονες. Όλοι αμαρτωλοί είμαστε.
Αν θες να κρατήσεις μυστικό, μην το πεις ούτε στον εαυτό σου.
Δεν πρέπει ν' αφήνεις ίχνη.
Καλησπέρα.
Περάστε.
Καθίστε.
Ερχόμουν σ' αυτό το διαμέρισμα πριν έρθετε εσείς εδώ.
- Ήταν γουναράδικο. - Το ξέρω.
Ο Κράξι έλεγε, "Ο Αντρεότι είναι αλεπού."
"Θα βρεθεί σε γουναράδικο μια μέρα."
Είχε δίκιο, εκεί κατέληξα. Αλλά ζωντανός.
- Τόσο βαρετή είναι η παρέα μου; - Καθόλου.
- Αλήθεια; - Αλήθεια.
Δεν είστε περίεργη για μένα. Αυτό είναι ασυνήθιστο.
Είμαι περίεργη μόνο για τον εαυτό μου.
Δουλειά μου είναι να ερευνώ τον εαυτό μου.
Πληρώνει καλά αυτή η ευγενής δουλειά;
Ο άντρας μου πληρώνει πολύ καλά γι' αυτή την ευγενή δουλειά.
Τι θέλετε από μένα, κυρία μου;
Συγγνώμη, ήθελα να σας ευχαριστήσω.
Είναι δύσκολη περίοδος για μένα. Είμαι πολύ ευαίσθητη.
Δε θα' πρεπε. Η ευαισθησία πάντα απαιτεί μεγάλο τίμημα.
Τι πρέπει να κάνω;
Ο νεαρός εραστής σας είναι περαστικός, όπως κι η νιότη.
Αλλά ο άντρας σας, όχι.
Εκείνος είναι το φάρμακο για τη μοναξιά σας...
...και για την ευαισθησία σας.
Ξέρω από μοναξιά και δεν είναι ωραία, πιστέψτε με.
Λόγω θέσης, πρέπει να έχω γνωρίσει 300.000 ανθρώπους.
Πιστεύετε ότι αυτό το πλήθος μ'έ κανε να νιώθω λιγότερο μόνος;
Ευχαριστώ.
Τζούλιο, η Μαφία σκότωσε τον Σάλβο Λίμα.
ΒΙΝΤΣΕΝΤΣΟ ΣΚΟΤΙ, ΥΠΟΥΡΓΟΣ ΕΣΩΤΕΡΙΚΩΝ, "ΤΑΡΖΑΝ"
Τι κάνεις;
Αυτά είναι καλά νέα.
Η Λίβια κι εγώ θα έρθουμε την Κυριακή.
Σύμφωνοι, Τερέζα...
Η Τερέζα είναι ξαδέλφη μου.
Είμαστε συνομήλικοι κι είναι συνέχεια στο νοσοκομείο.
Κάποτε ήταν σπίτι τρεις μήνες. Ήταν εξαιρετικό γεγονός!
Θα σου πω την αλήθεια...
Όσο κι αν προσπάθησα, και προσπάθησα πολύ τόσα χρόνια...
...πρέπει να πω ότι δε σε καταλαβαίνω.
Δε σε ξέρω.
Όταν απήγαγαν τον Μόρο, πάθαινα εμετικές κρίσεις.
Μια ανεξέλεγκτη αντίδραση.
Οι ανεξέλεγκτες αντιδράσεις μας εκθέτουν.
Αλλά κατά βάθος μας καθησυχάζουν...
...επειδή μας λένε ότι είμαστε ζωντανοί και άνθρωποι.
Πρέπει να πάμε στο Παλέρμο για την κηδεία.
Αν σκότωσαν τον Λίμα για να βλάψουν εμένα...
...έναν υποψήφιο Πρόεδρο της Δημοκρατίας...
...τότε χρησιμοποιεί κι άλλος υποψήφιος τέτοιες μεθόδους.
Καλώ το κράτος, καλώ τους ερευνητές...
...να βρουν και να τιμωρήσουν πολύ αυστηρά...
...τους φυσικούς και ηθικούς αυτουργούς...
...ώστε αυτή τη φορά να μην καλυφθούν...
...ειδικά οι ηθικοί αυτουργοί, πίσω απ' την ασάφεια.
Η κοινή γνώμη απαιτεί δικαιοσύνη!
Δεν πρέπει να αμφιβάλλουμε για τη διάθεση για έρευνα...
...και αποκάλυψη των αληθινών γεγονότων.
Κοίτα, Θεέ μου, και πρόσεξέ με...
...γιατί γίνομαι απεχθής στα μάτια όσων με κοιτούν!
Κοίτα, Θεέ μου, και πρόσεξέ με...
...γιατί γίνομαι απεχθής στα μάτια όσων με κοιτούν!
Ο Λίμα ήταν ύποπτος χρόνια για σχέσεις με τη Μαφία.
Προκαλούσε σχόλια. Το ίδιο και άλλα μέλη της ομάδας σου.
- Δεν είναι καλό σημάδι. - Κι εγώ προκαλώ σχόλια.
- Εσύ είσαι ο Αντρεότι. - Γι' αυτό δε φταίω εγώ.
Γιατί συναναστρέφεσαι τέτοιους ανθρώπους;
Πολεμάς με τους στρατιώτες που διαθέτεις.
Οι καλύτεροι διαλέγουν τους καλύτερους στρατιώτες.
Τα δέντρα χρειάζονται κοπριά για να μεγαλώσουν.
Η ειρωνεία σου είναι φρικτή.
Είναι το καλύτερο φάρμακο για τον θάνατο.
Αυτά τα φάρμακα είναι πάντα φρικτά.
Υποφέρεις για τον Λίμα;
Υποφέρω για τον Μόρο.
Όλα τα ξεπερνούσα χωρίς τύψεις, αλλά τον Μόρο όχι.
Δε μπορώ να τον βγάλω απ' το μυαλό μου.
Είναι σαν δεύτερη ημικρανία, αλλά πιο δυνατή.
Γιατί δεν πήραν εμένα;
Εγώ είμαι δυνατός... Ο Μόρο ήταν αδύναμος άνθρωπος.
Μη μιλάς έτσι. Ανώφελες τύψεις.
Αν ήθελαν μυστικά οι Ερυθρές Ταξιαρχίες...
...μαζί μου θα μιλούσαν ένα χρόνο.
Ο Μόρο ούτε μπορούσε να φανταστεί κάποια πράγματα.
Ξέρεις, Μάριο, μια φορά μου τηλεφώνησαν στο σπίτι.
Κανείς δεν έχει το τηλέφωνό μου.
Είπαν ότι θα με σκότωναν στις 26 Δεκεμβρίου.
Είπα, "Ευχαριστώ, τώρα θα περάσω ήσυχα Χριστούγεννα. "
Είμαι ακόμα ζωντανός... Τους απέτρεψε ένα αστείο.
Οι Ερυθρές Ταξιαρχίες, πάντα σοβαρές!
Δεν έπρεπε να κρατήσει τόσο λίγο η 7 η Κυβέρνηση Αντρεότι.
Δεν πειράζει. Θεού θέλοντος, την επόμενη φορά θ' ανέβω πιο ψηλά.
Το Προεδρικό Μέγαρο... Θα ήταν το μεγαλύτερό σου επίτευγμα.
- Πώς θα περάσεις την Κυριακή; - Όπως όλες τις άλλες.
Με τους παλιούς μου εκλέκτορες.
Στο Φερεντίνο μεγαλώνουν τόσο πολύ;
Στη Σόρα; Ευχαριστώ, Βιτόριο, άφησέ τα εδώ.
Αυτά είναι για σας.
Ένα ιστιοφόρο και μια κουζίνα...
- Αυτά είναι για σας. - Ευχαριστώ, κ. Πρόεδρε.
Τι είναι αυτά;... Λογαριασμοί...
- Κανένα νέο για δουλειά; - Κάνε υπομονή.
Παιδιά, πρέπει να χειριστούμε την κατάσταση.
Ο Κοσίγκα πρότεινε τον μικρό για ισόβιο γερουσιαστή.
Τι θα γίνουν οι 330.000 ψήφοι του;
Γι' αυτό νομίζω ότι πρέπει να οριστώ συντονιστής της ομάδας.
Ηρεμήστε...
Δεν καταλαβαίνω. Τι στην ευχή θες να συντονίσεις;
Ο καθένας μας φροντίζει τη δική του επαρχία.
Ηρεμήστε...
Τι θέλεις;
Φράνκο, κάνουμε πολιτική συζήτηση. Αν θες, συμμετέχεις.
Αλλά μη λες συνέχεια "ηρεμήστε"! Έχεις καμιά ιδέα;
Πού πας;
Στην άλλη χριστιανοδημοκρατική ομάδα. Είναι πιο συμπαθητικοί.
Η συμπάθεια είναι ασήμαντη στην πολιτική.
Γι' αυτό φεύγω. Επειδή είμαι αντιπαθητικός.
Μια στιγμή!
Πομιτσίνο, ο Καρχαρίας φεύγει.
Και παίρνει μαζί του τις 330.000 ψήφους.
Ο Καρχαρίας... Το ψαράκι... Θα πνιγεί!
Πώς είστε, αγαπητέ κ. Πρέσβη;
Δεν έχω κοιμηθεί από τότε που έχασα την τελευταία σας έκθεση.
Δε χάσατε τίποτα, ερασιτέχνης είμαι.
Και λοιπόν; Εγώ είμαι γιατρός και υπουργός Οικονομικών.
Ο επαγγελματισμός σκοτώνει! Σας παρακαλώ, χορέψτε!
Θέλετε μια "Αμαρτία", κυρία;
- Τι εννοείτε; - Ένα κοκτέιλ. Λέγεται Αμαρτία.
Θέλετε ένα πούρο, κ. Πρόεδρε;
Ευχαριστώ, αλλά δεν έχω μικρές αδυναμίες.
- Έχετε χορέψει ποτέ, κ. Πρόεδρε; - Όλη μου τη ζωή, κυρία.
Ορίστε η "χοντρή κοπέλα" που σας υποσχέθηκα!
Δε φαντάζεστε τι μοτσαρέλα είναι αυτή!
- Εμένα μου θυμίζει Sbardella. - Είναι Sbardella.
Ο προδότης! Τι θα κάνει χωρίς τον Αντρεότι;
Δεν κάνει τίποτα χωρίς τον Αντρεότι!
Δεν είμαστε μέλη μιας ομάδας.
Είμαστε θεοκρατική αυτοκρατορία μ' έναν ηγέτη. Τον Αντρεότι.
Φάε Sbardella, Φράνκο. Θα σε ηρεμήσει.
Ο σκοπός αυτού του δείπνου είναι προφανής.
Πιστεύουμε ότι πρέπει να εκλεγείς Πρόεδρος Δημοκρατίας.
Θέλουμε να κάνουμε ό, τι είναι δυνατόν γι' αυτό.
Εσύ τι λες γι' αυτό;
Ξέρω ότι είμαι μετρίου αναστήματος...
...αλλά δε βλέπω κανέναν γίγαντα δίπλα μου.
Τον ξέρω καλά τον Τζούλιο μου... Μόλις δέχτηκε!
Ευχαριστώ.
Αυτό το ρολόι δε στο δωρίζω για το παρόν, αλλά για το μέλλον.
Οι δείκτες του πάντα δείχνουν το μέλλον.
Εσύ είσαι το μέλλον. Το πήρα απ'το Ηaussmann.
Η μάρκα έχει σημασία, όχι το μαγαζί.
Είναι δύσκολο να σε νοιάζεται κανείς.
Δε σου ζήτησα να με νοιάζεσαι.
Το ξέρω, αλλά εγώ σε νοιάζομαι.
Τόσα χρόνια δε μου έδειξες ποτέ στοργή!
Πάντα σε στήριζα πολιτικά.
Ακόμα κι όταν έκανες άτοπες παρατηρήσεις.
Η ζωή δεν είναι μόνο πολιτική.
Δεν είμαι έξυπνος σαν εσένα, έκανα πολλά ατοπήματα...
...αλλά πάντα κάλυπτα το σημείο κάτω απ'τον κόκκυγα!
Πάντα. Μην το ξεχνάς αυτό.
Μόλις έκανες άλλο ένα άτοπο σχόλιο.
Μόνο η πολιτική υπάρχει... Μίλα με τον Φιορέντσο.
Θα δυσαρεστηθώ αν βγει το Τedax απ'τη λίστα φαρμάκων.
Τι συμβαίνει;
Γιατί σηκώθηκες;
Ήθελα να σου ευχηθώ καλή τύχη.
Αν εκλεγείς, θα μείνουμε στο Προεδρικό Μέγαρο ή εδώ;
Εδώ. Στο Προεδρικό Μέγαρο θα τρελαθείς.
Είναι σαν φυλακή, με τόσους ανθρώπους εκεί!
Ναι, Εννέα... Εντάξει, στις 5. Ευχαριστώ.
Μαλάκα!
Στην ημερήσια διάταξη...
...η εκλογή Προέδρου της Δημοκρατίας!
Κλέφτες!
Συνάδελφοι!
Παρίζι, είστε παλιός βουλευτής, δείξτε λίγο σεβασμό!
Αξιοπρέπεια!
Γελοίοι! Γελοίοι!
Πρέπει να προτείνουμε Πρόεδρο Δημοκρατίας.
Να μείνουμε ενωμένοι, ώστε να κερδίσει ένας δικός μας.
Παιδιά, πρέπει να συμφωνήσουμε. Μιλήστε ειλικρινά.
Αν είναι υποψήφιος ο Αρνάλντο, εγώ βγαίνω απ' την κούρσα.
Αν είναι υποψήφιος ο Τζούλιο, εγώ βγαίνω απ' την κούρσα.
Κατάλαβα.
- Πώς πήγε; - Θέλουν να κατέβουν κι οι δυο.
Να ολοκληρώσω, κ. Πρόεδρε!
Σας χειροκρότησαν δυο φορές, ας μιλήσει και κάποιος άλλος.
Θέλω να τελειώσω τον συλλογισμό μου!
Φτάνουν οι συλλογισμοί, ας ψηφίσουμε!
Συνάδελφε, ο συλλογισμός είναι προαιρετικός για εσάς!
Τέσσερις ψηφοφορίες κι ακόμα δεν έχουμε υποψήφιο.
Ο Ανιέλι με ρώτησε αν αυτό θα συνεχιστεί μια βδομάδα!
Ανησυχεί για το Σαββατοκύριακο;
Φράνκο, δε συζητώ μαζί σου πολιτικά. Μόνο αθλητικά.
Για πολιτική, μιλώ με τον Τζούλιο.
Η αδράνεια της κυβέρνησης Αντρε- ότι αύξησε τους εχθρούς του.
Αν τον ψηφίσουμε, θα μας επιτεθούν.
Δεν κατάλαβες τίποτα.
Μας χτυπάτε επί ένα χρόνο...
...και τώρα θέλετε να ψηφίσουμε το μεγάλο αφεντικό!
Ο Αντρεότι Πρόεδρος κι ο Φορλάνι πρόεδρος του κόμματος.
Αν ψηφίσετε τον Φορλάνι, μην παραπονιέστε μετά.
Αν βγει ο Φορλάνι, ο Ντε Μίτα θα γίνει πρόεδρος του κόμματος.
Κι ο Ντε Μίτα δε θ' αφήσει τον Κράξι να γίνει πρωθυπουργός.
Γι' αυτό θέλουμε τον Αντρεότι Πρόεδρο...
...τον Φορλάνι πρόεδρο στο κόμμα κι αντιπρόεδρο τον Μαρτινατσόλι.
Βλέπετε πόσο απλό κι επιστημονικό είναι;
Βλέπεις όλους αυτούς; Βλέπεις την αντιπολίτευση;
Οι οπαδοί του Αντρεότι είναι παντού. Υ περάνω υποψίας.
Όχι μόνο στο κόμμα μας. Είμαι διακομματικός.
Θ' αποκαλυπτόταν ο δολοφόνος. Δε θέλω να μάθω.
Οι υποψήφιοι θα πέσουν, ένας-ένας.
Και θα βγούμε εμείς. Εξιλεωτικοί και ξεκούραστοι.
Τι λένε τα παράνομα στοιχήματα;
Ο Σπαντολίνι 1,5, ο Αντρεότι 4, ο Κράξι 8.
Ο Ιότι 10, ο Φορλάνι 12, ο Ντε Μίτα 15 κι ο Σκάλφαρο 20.
- Ο Κοσίγκα; - Ο Κοσίγκα δεν είναι στη λίστα.
Τον ξέχασαν;
- Θα τον ψηφίσεις; - Όχι, δεν τον αντέχω.
- Τι θα πει αυτό; - Ποτέ δεν τον άντεχα!
Στο ζητάω σαν χάρη. Κάν'το για μένα. Μόνο αυτή τη φορά.
- Σύμφωνοι. - Σκουπίσου, γρήγορα.
Ας τηρήσουμε ενός λεπτού σιγή στη μνήμη του δικαστή Φαλκόνε.
Τα αποτελέσματα της ψηφοφορίας:
Ψήφισαν 1002. Κανείς απών.
Απόλυτη πλειοψηφία, 508.
Πρόσεξε καλά τον Αντρεότι.
Μια ζωή περίμενε αυτή τη στιγμή.
...Βολπόνι 50, Βαλιάνι 36, Φορλάνι και Σπαντολίνι 7...
...Αντρεότι και Βασάλι 6, Κόνσο και Ιότι 4...
...Μπόσι και Σκάλφαρι 3, Γκουίντο Καράντα 2.
Άκυρα, 15. Λευκά, 38. Κενά, 11.
Πρόεδρος εκλέγεται ο Όσκαρ Λουίτζι Σκάλφαρο.
Κοίταξέ τον...
Κοίτα και μάθε πώς να φέρεσαι.
Ποτέ δε φίλησα τη μητέρα μου. Ποτέ.
Ο Ιούδας φιλούσε πολύ, αλλά δεν ήταν συναισθηματικός.
Δεν εντυπωσιαζόταν που ήμουν βουλευτής ή υπουργός.
Όταν πέθανε, έκλαψα.
Στη ζωή μου έχω κλάψει άλλες δυο φορές.
Όταν πέθανε ο Ντε Γκάσπαρι...
...κι όταν διορίστηκα πρώτη φορά υφυπουργός.
Μια φορά έκανα έναν όρκο.
Όταν οι Ερυθρές Ταξιαρχίες απήγαγαν τον Άλντο Μόρο.
Ορκίστηκα να μην ξαναφάω παγωτό αν τον ελευθέρωναν.
Έχω αδυναμία στα παγωτά.
Αν στην Ιταλία γίνονταν απευθείας εκλογές για Πρόεδρο...
...θα είχα κερδίσει.
Σας συγχωρώ, αλλά πρέπει να πέσετε στα γόνατα.
Αν έχετε το κουράγιο ν' αλλάξετε. Αλλά δεν αλλάζουν.
Να αλλάξετε...
Δε θέλουν ν' αλλάξουν, δεν αλλάζουν...
Σταματήστε να προκαλείτε θάνατο και καταστροφή.
Γίνετε πάλι χριστιανοί.
Προσευχόμαστε στο όνομα τού Ιησού, που είπε στον Σταυρό...
"Πάτερ, συγχώρεσέ τους, δεν ξέρουν τι κάνουν. "
Πολιτικοί, επιχειρηματίες... Ανησυχώ για τις αυτοκτονίες.
Κάποιοι δεν αντέχουν τη φυλακή...
...άλλοι τις κατηγορίες για διαφθορά ή δωροδοκία...
Και αυτοκτονούν. Αλλά αυτοκτονούν, κ. Πρόεδρε;
Με την ευκαιρία...
Ο Κράξι λέει ότι εσείς κινείτε τα νήματα στην Πόλη των Μιζών.
Ανοησίες!
Διαφθορά, εκβιασμοί... Έχουν υποκύψει όλοι οι συνάδελφοί σας.
Ο Κράξι, ο Φορλάνι, ο Ντε Μίτα, ο Μαρτέλι, ο Λα Μάλφα.
Εσείς όχι. Αυτό το μεγάλο σκάνδαλο δε σας έχει αγγίξει.
Νιώθω συμπόνια και θλίβομαι γι' αυτούς.
Αλλά δεν πιστεύω ότι τελείωσαν.
Δεν πιστεύω ότι είναι προσωπικά υπεύθυνοι...
...ούτε ότι πρέπει να χαθούν απ' την πολιτική σκηνή.
Δε θέλω να μιλήσουμε για τις μίζες...
...αλλά για ένα άρθρο που γράφω για ένα φιλοσοφικό ζήτημα.
Το θέμα είναι η τύχη.
Δεν πιστεύω στην τύχη. Πιστεύω στο θέλημα του Θεού.
Κι όμως, θα'πρεπε να πιστεύετε στην τύχη.
Είναι τυχαίο που σας μισούν οι συγγενείς των θυμάτων;
Ο γιος του Ντάλα Κιέζα σας μισεί.
Λέει ότι εσείς υποκινήσατε τη δολοφονία του πατέρα του.
Η σύζυγος του Άλντο Μόρο σας μισεί.
Σας θεωρεί υπεύθυνο για τον θάνατό του.
Είναι τυχαίο που σας μισεί η σύζυγος του τραπεζίτη Κάλβι;
Λέει ότι τον απειλήσατε και μετά διατάξατε τη δολοφονία του.
Λέει ότι τον σκότωσαν δύο άνθρωποι...
Ο Αντρεότι κι ο Κοζεντίνο, που είναι νεκρός τώρα.
Είναι τυχαίο που ήσαστε υπουργός Εσωτερικών...
...όταν ο Πισιότα δολοφονήθηκε με δηλητήριο στον καφέ;
Ίσως αποκάλυπτε τους υποκινητές της δολοφονίας του Τζουλιάνο.
Ο τραπεζίτης Μικέλε Σιντόνα δολοφονήθηκε κατά τύχη;
Κι αυτός θα μπορούσε να κάνει αποκαλύψεις απ'τη φυλακή.
Είναι τυχαίο που λένε ότι πάντα προστατεύατε τον Σιντόνα;
Είναι τυχαίο που ο Εβαντζελίστι συνάντησε τον Σιντόνα...
...όταν το είχε σκάσει, σε παιχνιδάδικο στη Ν. Υόρκη;
Είναι τυχαίο που ο δικαστής Βιόλα λέει...
...ότι αν δεν προστατεύατε τον Σιντόνα...
...δε θα είχε δολοφονηθεί ο Αμπροζόλι;
Σημειώνετε τα πάντα σχολαστικά στο ημερολόγιό σας.
Είναι τυχαίο που δε γράψατε για τη δολοφονία του Αμπροζόλι;
Είναι τυχαίο ότι το '76-'79, που ήσαστε Πρωθυπουργός...
...όλοι οι αρχηγοί των μυστικών υπηρεσιών ήταν μέλη της Ρ2;
Είναι τυχαίο ότι στις συναντή- σεις σας με τον αρχηγό της Ρ2...
...μιλούσατε αποκλειστικά για εξαφανισμένους της Λ. Αμερικής;
Αυτό είπατε. Απλώς φιλικές κουβέντες.
Τελικά, είναι τυχαίο που έχετε εμπλακεί...
...σ' όλα τα μεγάλα σκάνδαλα που έχουν πλήξει τη χώρα;
Και παραλείπω τις υποψίες για διασυνδέσεις σας με τη Μαφία.
Όπως είπε ο Μοντανέλι, ισχύει ή το ένα, ή το άλλο.
Ή είστε ο μεγαλύτερος εγκληματίας της χώρας...
...επειδή δε σας έπιασαν ποτέ...
...ή είστε ο πιο κυνηγημένος στην ιστορία της Ιταλίας.
Σας ρωτάω, λοιπόν...
Όλες αυτές οι συμπτώσεις είναι τυχαίες...
...ή είναι θέλημα Θεού;
Είναι τυχαίο ότι η εφημερίδα που ιδρύσατε...
...σώθηκε κάποτε απ' τον Πρωθυπουργό;
Ο Πρωθυπουργός ήμουν εγώ.
Η εφημερίδα παραλίγο να πέσει στα χέρια του Μπερλουσκόνι.
Δε θα τον θέλατε για αφεντικό. Εγώ το απέτρεψα.
Χάρη στη μεσολάβηση του μισητού Τσαραπίκο.
Επανακτήσατε την ανεξαρτησία και την ελευθερία σας...
...που σας επιτρέπουν να μου κάνετε θρασείς ερωτήσεις.
Χάρη σε μένα μπορείτε να είστε τόσο αλαζονικός...
...και δύσπιστος απέναντί μου.
Δεν ήταν έτσι τα πράγματα.
Η κατάσταση ήταν πιο μπερδεμένη.
Είστε αρκετά διορατικός, το καταλάβατε μόνος σας.
Η κατάσταση ήταν πιο μπερδεμένη.
Αυτό δεν ισχύει μόνο για σας, ισχύει και για μένα.
ΤΟΤΟ ΡΙΙΝΑ, ΑΡΧΗΓΟΣ ΤΗΣ ΜΑΦΙΑΣ, ΓΝΩΣΤΟΣ ΩΣ "ΚΤΗΝΟΣ"
Θα σας τα πω όλα, αλλά κρατηθείτε.
Όλα είναι συνδεδεμένα, όλα είναι σχετικά.
Επαναλαμβάνω: Κρατηθείτε.
ΤΖΙΑΝΚΑΡΛΟ ΚΑΣΕΛΙ, ΕΙΣΑΓΓΕΛΕΑΣ ΠΑΛΕΡΜΟ
Ο Πίπο Καλό, ο Τότο Ριίνα κι ο Φραντσέσκο Μαντονία...
...βασίζονταν στον Λίτσιο Τζέλι για τις επενδύσεις τους.
Κάποια λεφτά είχαν επενδυθεί στην Τράπεζα του Βατικανού...
...όπου ο Τζέλι ενεργούσε ως τραπεζίτης της ομάδας.
Ο Σιντόνα ήταν τραπεζίτης των προηγούμενων αφεντικών...
...Στέφανο Μποντάτε και Σαλβατόρε Ιντζερίλο.
Ναι, γνώριζα τον Λίτσιο Τζέλι και τον Μικέλε Σιντόνα.
Μορφωμένοι και ευγενικοί άνθρωποι.
Ο Τζέλι είχε μαγαζί στρωμάτων κοντά στα γραφεία του κόμματος.
Ο Πίπο Καλό σκότωσε αρκετούς συγγενείς μου...
...αλλά κάποτε ήμαστε φίλοι.
Ο Ρομπέρτο Κάλβι καταχράστηκε ένα μεγάλο ποσό...
...που ανήκε στον Τζέλι και τον Καλό.
Η αυτοκτονία του Κάλβι ήταν σκηνοθετημένη.
Ο Κάλβι στραγγαλίστηκε απ' τον Φραντσέσκο Ντι Κάρλο...
...με διαταγή του Πίπο Καλό.
Ο Πίπο Καλό ήταν πολύ σπουδαίος στην Κόζα Νόστρα.
Είναι έξυπνος. Ήταν ο άνθρωπος της Κόζα Νόστρα στη Ρώμη.
Είχε σχέσεις με τον Μποντάτε, με τον Ριίνα, με την Καμόρα...
...με το Βατικανό, με τις Μυστικές Υπηρεσίες...
...με την Ρ2 και με τη Συμμορία Μαλιάνα.
Αν μιλούσε ο Καλό, θα πέθαινε μετά το "καλημέρα".
Για την απελευθέρωση του Μόρο, ο Καλό είπε στον Μποντάτε...
Δεν κατάλαβες; Ούτε οι δικοί του δε θέλουν να ελευθερωθεί!
Το 1983, ο Μπανταλαμέντι μου είπε ότι υπήρχαν μυστικά...
...για την απαγωγή του Μόρο.
Μυστικά που απασχολούσαν τον κ. Αντρεότι.
Ο Αντρεότι ανησυχούσε ότι θα διέρρεαν.
Μόνο δυο άνθρωποι γνώριζαν αυτά τα μυστικά.
Ο Στρατηγός Ντάλα Κιέσα κι ο ρεπόρτερ Μίνο Πεκορέλι.
Ο Μπανταλαμέντι είπε ότι σκοτώσαμε τον Πεκορέλι...
...αλλά ήταν πολιτική δολοφονία.
Τη διέταξαν οι εξάδελφοι Σάλβο, ως χάρη στον Αντρεότι.
Όταν δολοφονήθηκε ο Ντάλα Κιέσα, ο Μπανταλαμέντι είπε...
"Τον έστειλαν στο Παλέρμο για να τον ξεφορτωθούν. "
"Δεν είχε κάνει τίποτα στη Σικε- λία για ν'αξίζει τέτοιο μίσος. "
Αυτές οι δύο υποθέσεις συνδέονται μεταξύ τους, κύριοι.
Η κυβέρνηση δεν ήθελε να δώσει στο Ντάλα Κιέσα εξουσίες...
...για να πολεμήσει τη Μαφία.
Όταν δολοφονήθηκε, κατηγόρησαν τη Μαφία.
Λίγο μετά, συνάντησα τον Λίμα και τον Νίνο Σάλβο.
Αν ο Ντάλα Κιέσα ήταν αδύναμος, γιατί να τον σκοτώσουν;
Για κάποιους πολιτικούς, ήταν πιο επικίνδυνος στη σύνταξη.
Εμείς θα την πληρώσουμε, και ποιος ξέρει για πόσο καιρό!
Ο Μπανταλαμέντι συναντήθηκε με τον Αντρεότι στη Ρώμη, είπε...
...για να τον ευχαριστήσει για το ενδιαφέρον του...
...για τη δίκη του κουνιάδου τού Μπανταλαμέντι, Φιλίππο Ρίμι.
Ο Αντρεότι τον συνεχάρη, λέγοντας...
Άνθρωποι σαν εσένα είναι απαραίτητοι στην Ιταλία.
Καταλαβαίνω, θέλετε να μιλήσουμε για τον Μπανταλαμέντι.
Αλλά στη ζωή υπάρχουν τρία σίγουρα πράγματα...
Ο θάνατος, οι φόροι κι η σιωπή του Μπανταλαμέντι.
Ο Τσίρο Βάνο, της οικογένειας Βαλελούγκα...
...ο Κατάλντο Τερμίνιο, της οικογένειας Σαν Κατάλντο...
...κι ο Σαλβατόρε Φερέρο, τής οικογένειας Καλτασινέτα, είπαν...
Τζούλιο, θέλω να σου μιλήσω ιδιαιτέρως.
Ο κ. Λίμα ήταν ο σύνδεσμος τού Αντρεότι με την Κόζα Νόστρα...
...ειδικά για τις δίκες.
Ο Σεμπαστιάνο Νάρντο είπε ότι ο Αντρεότι ήταν "τρυπημένος".
Ήταν μυημένος.
Ο Μποντάτε είπε ότι ο Αντρεότι πήγε στο Παλέρμο...
...και είδε εκείνον, τον Λίμα, τους Σάλβο και τον κ. Νικολέτι.
Ήταν μεταξύ άνοιξης και καλοκαιριού του '79.
Η συνάντηση έγινε σ' ένα κυνηγετικό καταφύγιο.
Ο Μποντάτε παραπονέθηκε στον Αντρεότι...
...για τη συμπεριφορά του βουλευτή Ματαρέλα...
...που δε βοηθούσε πια τη Μαφία.
Έγινε δεύτερη συνάντηση, μήνες μετά τη δολοφονία του Ματαρέλα.
Στη Σικελία κάνουμε εμείς κουμάντο.
Αν δε θέλετε να σας αφανίσουμε όλους, κάντε ό, τι σας λέμε.
Αλλιώς, δε θα αποσύρουμε μόνο τις σικελικές ψήφους...
...αλλά και της Ρέτζιο Καλάμπρια και της Νότιας Ιταλίας.
Θα μείνει μόνο ο Βορράς, όπου ψηφίζουν τους κομμουνιστές.
Πάρτε αυτές τις ψήφους και μη σας μπαίνουν ιδέες για μέτρα...
...αλλιώς θα συμβούν σοβαρά γεγονότα.
Μετά το '87 ο Αντρεότι δεν ευνοούσε πια κανέναν.
Αντιθέτως, άρχισε να πολεμάει τη Μαφία.
Ο Λίμα σκοτώθηκε επειδή εκπροσωπούσε την ομάδα...
...που χρησιμοποίησε τις ψήφους της Κόζα Νόστρα...
...και μετά την πρόδωσε στη Δίκη της Μαφίας.
Λυπάμαι, δε μπορώ να γίνω πιο σαφής ως προς τη συνάντηση.
Δυσκολεύομαι να βάλω ημερομηνίες στις αναμνήσεις μου.
Ξέρεις ότι είναι απίστευτα αυτά που μας λες;
Απίστευτο ήταν που συνελήφθη ο Ριίνα μετά από τόσα χρόνια...
...αλλά συνέβη, χάρη σε μένα.
Οι δικαστές του Παλέρμο με εγκα- λούν για σχέσεις με τη Μαφία.
Θα ζητήσουν άδεια για να με παραπέμψουν.
Κι αυτή τη φορά θα την πάρουν.
Εγώ ξέρω ποιος είσαι.
Δεν περνάς μια ζωή με κάποιον χωρίς να ξέρεις ποιος είναι.
Ξέρω ποιος είσαι. Και θα αμυνθούμε.
Δεν ξέρω αν ο Ριίνα και ο Αντρεότι συναντήθηκαν.
Αλλά αν συναντήθηκαν, σίγουρα φιλήθηκαν.
Ο Αντρεότι μιλούσε για τη Μαφία, μιλούσε για τον εαυτό του.
Γιατί πεθαίνουν πάντα οι καλοί, όπως ο μαφιόζος Λίτζιο;
Όταν πεθάνει ο Αντρεότι, θα πάρουν το μαύρο κουτί...
...απ'την καμπούρα του και επιτέλους θα μάθουμε...
Λίβια, τα μάτια σου με θάμπωσαν κάποτε στο νεκροταφείο Βεράνο.
Εκεί σου ζήτησα να με παντρευτείς. Ξέρω ότι θυμάσαι.
Τα αθώα μάτια σου δεν ήξεραν, και ποτέ δε θα μάθουν.
Δεν ξέρουν τι πρέπει να κάνει η εξουσία...
...για να διασφαλίσει την ανάπτυξη της χώρας.
Για χρόνια η εξουσία ήμουν εγώ.
Η τερατώδης αντίφαση: Κάνεις κακό για να εγγυηθείς το καλό.
Έτσι έγινα κυνικός, κι ούτε εσύ δε μπορείς να με καταλάβεις.
Τα αθώα μάτια σου δεν ήξεραν την ευθύνη.
Την ευθύνη για το μακελειό στην Ιταλία μεταξύ 1969-1984...
...που άφησε 236 νεκρούς και 817 τραυματίες.
Στις οικογένειες των θυμάτων λέω ότι ομολογώ.
Ομολογώ ότι ήταν δικό μου, ολέθριο λάθος.
Το λέω κι ας μην έχει καμιά σημασία.
Ο αποπροσανατολισμός της χώρας...
...ο τρόμος για να απομονώσουμε τους εξτρεμιστές...
...και να ενδυναμώσουμε τα κεντρώα κόμματα...
...ονομάστηκε "στρατηγική έντασης".
Το "στρατηγική επιβίωσης" θα ήταν πιο σωστό.
Ο Ρομπέρτο, ο Μικέλε, ο Κάρλο Αλμπέρτο, ο Τζόρτζιο, ο Άλντο...
...όλοι ήταν εραστές της αλήθειας.
Όλοι ήταν κινούμενες βόμβες που έπρεπε να εξουδετερωθούν.
Όλοι σκέφτονταν ότι η αλήθεια είναι το σωστό...
...ενώ είναι το τέλος του κόσμου!
Δε θα έρθει το τέλος του κόσμου στο όνομα της αλήθειας!
Έχουμε ένα ιερό καθήκον.
Πρέπει να αγαπάμε τον Θεό για να καταλάβουμε...
...πόσο απαραίτητο είναι το κακό για το καλό.
Ο Θεός το ξέρει αυτό. Και το ξέρω κι εγώ.
Μπορούμε να είμαστε βαρετοί, αλλά ειλικρινείς και καλοί...
...βαρετοί, αλλά γεμάτοι θέρμη.
Αυτό ακριβώς σας λείπει, κ. Αντρεότι.
Σας λείπει η ανθρώπινη θέρμη.
Σας λείπει καλοσύνη, σοφία, ευελιξία, διαφάνεια...
...που χαρακτηρίζουν τους λίγους αληθινούς Χριστιανοδημοκράτες.
Θα αντέξετε λίγο πιο πολύ, ή πιο λίγο...
...αλλά θα εξαφανιστείτε χωρίς ίχνος.
Θα γίνετε μια απλή είδηση, ιδίως τώρα που το χρειάζεστε.
- Πόσο περπατήσατε; - Όλη τη νύχτα.
- Τα πόδια μου πονάνε... - Να προσέχετε.
- Το στρες, η ηλικία... - Το Τedax με βοηθάει.
Βγήκε απ'τη λίστα.
Σταματήστε το νευρικό περπάτημα. Κάντε κάποιο σπορ.
Όλοι οι αθλητικοί φίλοι μου έχουν πεθάνει.
- Είναι τυχαίο. - Δεν πιστεύω στην τύχη.
Πιστεύω στο θέλημα του Θεού.
- Λυπάμαι... - Όχι, μην πείτε τίποτα.
Καλύτερα έτσι... Θα πάω στην εξοχή και θα μαζεύω χόρτα.
- Ωραία τα χόρτα! - Ναι. Η πολιτική είναι άσχημη.
Να πω την αλήθεια, κουράστηκα... Καλύτερα έτσι.
Ο Αντρεότι λέει ότι έχει πολλά δικαστικά έξοδα...
...και τώρα που δεν είναι υπουργός...
Ο καημένος ο Αντρεότι, ήταν πάντα μόνος του.
Τώρα περισσότερο από ποτέ.
- Τι είναι αυτά; - Ερωτικές επιστολές.
Δεν του φαίνεται, αλλά ο Αντρεότι άρεσε στις γυναίκες.
Του έγραφαν πολλά γράμματα.
Αλλά δεν του τα έδειξα ποτέ.
Δε θέλω μπλεξίματα.
Τα έχετε διαβάσει, κ. Ενέα;
Ξέρω καλά, κ. Γερουσιαστά...
...ότι κάποια πράγματα καλύτερα να μην τα βλέπεις.
ΠΡΟΣΩΠΙΚΟ ΑΡΧΕΙΟ ΤΖΟΥΛΙΟ ΑΝΤΡΕΟΤΙ
Μπορώ να πω με υπευθυνότητα...
...ότι θα προτιμούσα να με είχε σκοτώσει η Μαφία...
...παρά να ήμουν εδώ και να αντιμετωπίζω τόσα ψέματα.
Δεν έχω δει ποτέ τους εξάδελφους Σάλβο.
Ποτέ δεν είχα σχέση μαζί τους.
Ο Λίμα ποτέ δεν αναφέρθηκε σε θέματα σχετικά με τη Μαφία.
Δεν ξέρω τον Μποντάτε και τον Μπανταλαμέντι.
Ποτέ δεν τους συνάντησα.
Οι κινήσεις μου ελέγχονται πάντα απ' την Αστυνομία.
Είμαι υπό συνεχή παρακολούθηση. Θέλω να γίνει σαφές αυτό.
Ως προς τη δίκη, είμαι στη διάθεσή σας.
Αν εμποδίσουμε περαιτέρω δικαστικές έρευνες...
...τι θα απομείνει απ' τους θεσμούς της χώρας;
Καταλαβαίνω τους κινδύνους...
...αλλά δε θ' αφήσουμε τους δικαστές να κυβερνούν.
Τελειώσαμε για την ώρα. Θέλετε να προσθέσετε κάτι;
Για χρόνια ήμουν ο διεθνής εκπρόσωπος της Ιταλίας.
Μια χώρα υπό την ηγεσία κάποιου που σχετίζεται με τη Μαφία...
...δεν έχει πολλή αξιοπιστία στο εξωτερικό.
Δε θα δυσφημιστώ μόνο εγώ από όλο αυτό.
Έχεις αδυνατίσει κι άλλο.
Κι όταν γράφω, τρέμει το χέρι μου.
- Επειδή δεν κοιμάσαι πια. - Ναι, Λίβια. Δεν κοιμάμαι πια.
Οι φίλοι σου απ' την ομάδα δεν έχουν ξαναφανεί.
Προσευχήσου γι' αυτούς, Λίβια. Έχουν καταστραφεί κι αυτοί.
Από ποιον;
Απ' τη ζωή...
...κι απ' τις κατηγορίες για δωροληψίες.
Είναι μακριά;
26 φορές, για 26 διαφορετικές κατηγορίες...
...βρέθηκα μπροστά στη διερευνητική επιτροπή.
Μιλούσα ώρες, μέρες. Και κάθε φορά με απάλλασσαν.
Απαλλάσσεται, απαλλάσσεται...
Θα συζητήσουμε την κυβερνητική ευθύνη...
...στο μακελειό της Πιάτσα Φοντάνα.
Δε θυμάμαι.
Ενημερώθηκα για τα γεγονότα. Δε μπορούσα να το ξέρω αυτό.
Θυμάστε να συναντήσατε τον Τζέλι;
Δε θυμάμαι...
Ο Ντε Γκάσπαρι έλεγε για σας...
"Είναι ικανός σε όλα. Μπορεί να γίνει ικανός για όλα. "
Ας αφήσουμε τον Ντε Γκάσπαρι.
Γνώρισα τον Τζέλι στο Φροζινόνε.
Ήταν διευθυντής της εταιρείας στρωμάτων Ρermaflex.
Χρόνια μετά τον είδα στην Αργεντινή και σκέφτηκα...
"Αυτός μοιάζει με τον διευθυντή της Ρermaflex!"
Ο Κάρλο Μπορντόνι, δεξί χέρι και γαμπρός του Σιντόνα...
...κι η κ. Κάλβι, λένε ότι εσείς είστε ο αρχηγός της Ρ2...
...κι όχι ο Τζέλι.
Ποτέ δε θα γινόμουν αρχηγός μόνο μίας στοάς.
Πάει καιρός που με κατηγόρησε γι' αυτό η κ. Κάλβι.
Τη συλλυπήθηκα γραπτώς...
...και την παρακάλεσα να μην υποκινεί τέτοια σκάνδαλα.
Οι Χριστιανοδημοκράτες έκαναν τα πάντα για να σώσουν τον Μόρο.
Είναι απ' τις πιο αγωνιώδεις στιγμές που έχω ζήσει.
Άλλο να δίνεις πολιτικές μάχες...
...αλλά να λες ότι δεν κάναμε τα πάντα για να σωθεί ο Μόρο...
...αυτό είναι αληθινά...
Έχω κάνει πολλά λάθη, αλλά ποτέ δεν είχα σχέσεις με τη Μαφία!
Με τη Μαφία, ποτέ!
Σήμερα έχουμε ανάμεσά μας κάποιον που κάποτε...
...είπε στον Πάπα Ιωάννη 23ο με πολύ κουράγιο...
"Με συγχωρείτε, Παναγιότατε, μα δε γνωρίζετε το Βατικανό. "
Είχε δίκιο. Σήμερα είναι εδώ ο Τζούλιο Αντρεότι.
"Η επιτροπή έδωσε την άδεια. Θα γίνει δίκη. "
ΦΥΛΑΚΗ ΡΕΜΠΙΜΠΙΑ, ΚΕΛΙ ΥΨΙΣΤΗΣ ΑΣΦΑΛΕΙΑΣ
Έρχεται!
Έχετε γνωρίσει τον Αντρεότι, κ. Ριίνα;
Σήμερα είναι ωραία μέρα.
- Νιώθετε ασφαλής στη φυλακή; - Είμαστε ασφαλείς παντού.
- Ποιοι; - Τι περιμένετε απ' το δικαστήριο;
- Μόνο καλά πράγματα. - Γνωρίζετε τον Μούτολο;
- Τον Γερουσιαστή Αντρεότι; - Αρκετά, φτάνει.
Μπορώ να έχω ένα ποτήρι ανθρακούχο νερό, παρακαλώ;
Ο Πεκορέλι είπε ότι έχει τα απομνημονεύματα του Μόρο...
...κι ότι περιέχουν αποκαλύψεις για τον Αντρεότι.
Μια φορά, γύρω στις 2 το πρωί...
...ήρθε να με δει ο Στρατηγός Ντάλα Κιέσα...
...μ' ένα χειρόγραφο 50 σελίδων του Μόρο.
Είπε ότι θα το έδινε στον Αντρεότι την επομένη.
Ναι, αυτό είπε.
Τα νέα είναι ψευδή και συκοφαντικά.
Ποτέ δεν είδα τον Ιγκνάσιο Σάλβο ή τον Ριίνα.
Αν ο Ντι Μάτζιο αναγνωρίζει το σπίτι του Σάλβο, δεν το ξέρω.
Πείτε την αλήθεια, Γερουσιαστά!
Ποιος σ' έβαλε να με κατηγορήσεις; Δε σε ξέρω.
Και βέβαια με ξέρετε. Μιλάω για πράγματα που είδα!
Γι' αυτό έπιασαν τον Ριίνα.
Έχω καθαρή τη συνείδησή μου. Κάντε το ίδιο με τη δική σας.
Ο πελάτης μου δε θα ανεχτεί αυτόν τον τόνο.
Τελειώσαμε, Ντι Μάτζιο.
- Ας συνεχίσουμε. - Όχι.
Πρώτα θέλω να καταγραφεί μια δήλωσή μου.
Παρόλο που αναγνωρίζω ότι όλοι οι άνθρωποι είναι ίσοι...
...νιώθω ταπεινωμένος που έρχομαι σε αντιπαράθεση...
...μ' έναν μαφιόζο.
Πώς είστε, κ. Πρόεδρε;
Έτσι κι έτσι.
- Εσείς; - Βασικά, βαριέμαι.
Βασικά... κι εγώ το ίδιο.
Αντίο, κ. Πρόεδρε.
Μην καμπουριάζετε.
Η ιταλική κουζίνα, ιδίως η ρωμαϊκή, είναι εξαιρετική.
Ξέρεις πώς πήρε τ'όνομά της η "amatriciana";
Είσαι καλός ακροατής, είσαι πνευματώδης...
...καρτερικός και ικανός να συγκεντρώνεσαι και ν' αντέχεις.
Φτάνει πια.
Σε παρουσιάζουν πονηρό, καλλιεργημένο, πολύ έξυπνο.
- Εγώ λέω πως δεν είναι έτσι. - Γιατί έγινες τόσο επικριτική;
Από ανάγκη να αποκαθίσταται η αλήθεια πού και πού.
Μια ανάγκη που εσύ δεν ένιωσες ποτέ.
Ζεις περισσότερο χωρίς ανάγκες.
Κι άλλη εξυπνάδα!
Το αίμα μου θα χυθεί επάνω σας.
Ο λαός ξέρει ότι εμείς δεν πλουτίσαμε απ' την πολιτική.
Αλλά πιστεύουν ότι 40 χρόνια μας ενδιαφέρει μόνο η εξουσία.
Πιστεύουν ότι μας δίνει χαρά να κρατάμε τις καρέκλες μας.
Ξεχνούν ή κάνουν ότι ξεχνούν πως τους σώσαμε τις ζωές.
Ξεχνούν ότι η σοβιετική απειλή ήταν αληθινή και πολύ κοντά.
Αφήσαμε να σκοτώσουν τον Άλντο Μόρο.
Κι αν άσπρισαν τα μαλλιά μου κι έχω λεκέδες στο δέρμα...
...είναι επειδή αφήσαμε να σκοτώσουν τον Μόρο...
...κι εγώ το ήξερα.
Εσύ, Τζούλιο;
Θυμάσαι τον Νένι;
Ενθουσιώδης, παθιασμένος.
Έλεγε, "θα εξυγιάνω τον κρατικό σιδηρόδρομο. "
Είπα, "στο τρελάδικο, όσοι δεν κάνουν τον Ναπολέοντα...
...λένε ότι θα εξυγιάνουν τον κρατικό σιδηρόδρομο. "
Ο Νένι κι εγώ μισιόμαστε.
Αλλά εκτιμούσαμε και σεβόμαστε ο ένας τον άλλον.
Δεν είναι έτσι σήμερα.
Μην απογοητεύεσαι απ' την έρευνα για τη δολοφονία Πεκορέλι.
Είναι αστείο.
Με απογοητεύουν μικρά πράγματα, όχι οι σοβαρές κατηγορίες.
Ξέρεις τι με απογοητεύει;
Το ότι με καθαίρεσαν από πρόεδρο της Μουσικής Εταιρείας.
Θα χάσω τη θέση μου στο Ινστι- τούτο Κικερωνιακών Σπουδών...
...και ίσως τα τιμητικά μου διπλώματα.
Πάντα θεωρούσα ελάττωμα τη ματαιοδοξία μου.
- Αλλά εσύ με ξεπερνάς. - Δεν είναι θέμα ματαιοδοξίας.
Είμαι απ' την επαρχία, έχω φτωχή καταγωγή.
Η πνευματική καταξίωση ήταν πιο σημαντική απ' την πολιτική.
Πάντα προτιμούσα να με θεωρούν καλλιεργημένο άνθρωπο...
...παρά σπουδαίο πολιτικό.
Θα σου εξομολογηθώ κάτι που δεν έχω πει ποτέ σε κανέναν.
Ούτε καν στον εαυτό μου.
- Πες μου, Τζούλιο. - Πρέπει να μείνει μεταξύ μας.
Δε θα είναι η πρώτη φορά.
Πάντα είχα ένα μυστικό.
Ένα πάθος.
Ένα πάθος για τη Μαίρη Γκάσμαν, την αδελφή του Βιτόριο.
Ποτέ δεν το έμαθε και ποτέ δεν ανταποκρίθηκε.
Δε θα ανταποκρινόταν και να το μάθαινε.
Ήταν εκπληκτική η Μαίρη Γκάσμαν.
Μου έκλεψε τον ύπνο, μου έκλεψε την αναπνοή.
Στο σχολείο σκεφτόμουν μόνο εκείνη.
Μετά παντρεύτηκα... και την ξέχασα.
Πρέπει να σας μιλήσω.
Από σήμερα θα εφαρμόζουμε τη φιλοσοφία του Αγ. Βερνάρδου.
Βλέπουμε τα πάντα, αντέχουμε πολλά, διορθώνουμε σταδιακά.
Αν και οι αληθινοί Χριστιανοί γυρνούν και το άλλο μάγουλο...
...είναι αλήθεια ότι ο Ιησούς, πολύ έξυπνα, μάς έδωσε μόνο δύο.
Σε λίγο αρχίζει η Μεγάλη Δίκη της Μαφίας.
Θα υπερασπιστώ τον εαυτό μου με όλες μου τις δυνάμεις.
Κι έχω πολλές δυνάμεις.
Στον ακτιβισμό των δικαστικών του Παλέρμο...
...προστέθηκε και η Εισαγγελία της Περούτζια.
Ενώ μαζεύει καταθέσεις απ' τον Μπουσέτα...
...για την ύπαρξη ενοχοποιητικών για μένα γραπτών του Μόρο...
...που έκρυβε ο Στρατηγός Ντάλα Κιέσα...
...και θα δημοσίευε ο δολοφονημένος Πεκορέλι...
...κατατέθηκε κι άλλο αίτημα για προσαγωγή μου σε δίκη.
Η νέα κατηγορία είναι ότι εγώ διέταξα τη δολοφονία Πεκορέλι.
Τι μπορώ να πω, που δεν έχει ήδη πει η πολιτική μου ζωή;
Το θεώρημά τους με τρομάζει. Οι μαφιόζοι δεν ψεύδονται, λένε.
Άρα αυτή η αδελφότητα μπορεί να σκοτώσει 20 άτομα...
...όπως στην υπόθεση Μανόια, ή δέκα άτομα...
...όπως στην υπόθεση Ντι Μάτζιο.
Αλλά δε μπορούν να πουν ψέματα!
Το γεγονός ότι ακολούθησα σκληρή γραμμή κατά της Μαφίας...
...όσον αφορά στη νομοθεσία, δε μετράει.
Λένε ότι προσποιούμουν ότι ήμουν σκληρός με τη Μαφία.
Αρχίζω να πιστεύω ότι συνεργάζονται με τη Μαφία!
Τι λέτε για τη δήλωση του Εβαντζελίστι;
Δεν είχα ποτέ μυστική συνάντηση με τον Ντέλα Κιέσα.
Αν το είπε αυτό ο Φράνκο, μάλλον το ονειρεύτηκε.
Υπάρχει συνωμοσία εναντίον σας;
Αφού όλες οι αποκαλύψεις των μαφιόζων είναι ψευδείς...
...υποθέτω ότι έχουν έναν άγνωστο υποκινητή...
...μια και είναι δύσκολο να επιτευχθεί τέτοια σύμπνοια.
Οι καταθέσεις τους συμφωνούν.
Κι όμως ξέρουμε ότι δεν έχουν επικοινωνία μεταξύ τους.
Κρατούνται από διαφορετικές υπηρεσίες.
Δεν είναι αβάσιμη η θεωρία περί συνωμοσίας εναντίον σας;
Καθόλου.
Σας ευχαριστώ όλους.
Φυσικά...
Μπορούμε να φύγουμε.
Ξεκινά η δίκη Αντρεότι.
Η πρώτη μέρα της "δίκης τού αιώνα", όπως αποκαλείται...
...θα ξεκινήσει αύριο, στις 10 το πρωί.
Όσο περνά ο καιρός, πείθομαι ότι ο Αντρεότι είναι εξωγήινος.
Δεν καταλάβαμε ότι ανήκει σε μια παράδοση...
...που έκανε αθάνατη την ιστορία της Εκκλησίας.
Κουβαλάει 2.000 χρόνια ιστορίας πίσω του.
Η θυσία του Χριστού, η Πάπισσα Ιωάννα...
...η Ιερά Εξέταση, οι Βοργίες, η διπλωματία.
Δεν εκπλήσσομαι που θεωρείται ο Αντρεότι...
...ηθικός αυτουργός της δολοφονίας Πεκορέλι.
Πιθανόν το τεύχος του περιοδικού του...
...με τη φωτογραφία του Γερουσιαστή στο εξώφυλλο...
...ευθύνεται για τον θάνατό του.
Αν ο Αντρεότι σκότωνε όσους του προκαλούσαν προβλήματα...
...θα' πρεπε να σκοτώσει εχθρούς πιο σπουδαίους απ'τον Πεκορέλι.
Δε θα του έφτανε ένα ολόκληρο νεκροταφείο!
Όταν σκέφτομαι τον Αντρεότι, σκέφτομαι τον Ταλεΰράνδο.
Τ-Α-Λ-Ε-Υ-Ρ-Α-Ν-Δ-Ο.
Είχαν κι οι δυο τον ίδιο στόχο: Την εξουσία.
Αλλά η πολυπλοκότητα του χαρακτήρα του Αντρεότι...
...μας καθιστά μέρος, αν μπορώ να το πω, του μεγαλείου του.
Του μεγαλείου του αινίγματος.
Γεια σου, Λίβια... Ναι, κοιμήθηκα.
Κι εγώ σ' αγαπώ.
Άρχεται η συνεδρίαση.
Καθίστε. Θα ξεκινήσουμε με τους εκπροσώπους.
Είναι παρών ο κατηγορούμενος Τζούλιο Αντρεότι;
Παρακαλώ, καθίστε.
Συνήγοροι υπεράσπισης, Οντοάρτο Ασκάρι και Φράνκο Κόπι.
Έχουν οριστεί αναπληρωτές;
Ο Αντρεότι παρέμεινε αδιάφορος, χλωμός, απόμακρος...
...κλεισμένος στο σκοτεινό όνειρο της δόξας.
Έπρεπε να προωθήσει το αντιδραστικό του σχέδιο...
...να μην απογοητεύσει τους κομμουνιστές, τους Γερμανούς...
...και ποιος ξέρει ποιον άλλον.
Τι σήμαινε, μέσα σε όλα αυτά...
...ο απαρηγόρητος πόνος μιας γριάς συζύγου...
...η καταστροφή μιας οικογένειας;
Τι σήμαιναν όλα αυτά για τον Αντρεότι...
...όταν απέκτησε τη δύναμη να κάνει κακό...
...όπως έκανε κακό όλη του τη ζωή;
Όλα αυτά δε σήμαιναν τίποτα.
ΜΕΓΑΛΗ ΔΙΚΗ ΤΗΣ ΜΑΦΙΑΣ
23 Οκτωβρίου 1999: Το δικαστήριο απαλλάσσει τον Αντρεότι...
...λόγω έλλειψης ενοχοποιητικών στοιχείων.
2/5/2003: Το Εφετείο δε μπορεί να παραπέμψει τον Αντρεότι...
...για εγκλήματα ως την άνοιξη του 1980, που είχαν παραγραφεί.
Το υπόλοιπο της ποινής επικυρώνεται.
15 Οκτωβρίου 2004: Επικυρώνεται η ποινή του Εφετείου.
ΔΙΚΗ ΠΕΚΟΡΕΛΙ
30/4/1999: Η Εισαγγελία ζητά ισόβια κάθειρξη...
...για τους Αντρεότι, Βιταλόνε, Μπανταλαμέντι και Καλό.
24/9/1999: Το δικαστήριο απαλλάσσει τους κατηγορούμενους.
16/11/2002: Το Εφετείο καταδικά- ζει Αντρεότι-Μπανταλαμέντι...
...σε 24 χρόνια κάθειρξη.
30/10/2003: Το Ακυρωτικό Δικαστήριο ανατρέπει την ποινή.
Οι Αντρεότι και Μπανταλαμέντι αθωώνονται.
ΥΠΟΤΙΤΛΙΣΜΟΣ ΟDΕΟΝ S.Α.
Subrip - Διορθώσεις ΕΡΓΑΣΤΗΡΙ ΥΠΟΤΙΤΛΩΝ
Συγχρονισμός "nikolasven"